Emma word wakker en sy voel brommerig en grommerig. En kort voor lank verander sy regtig in ‘n luiperd. Die hele gesin is buite raad met haar. Maar Dian het ‘n plan-hy verander in ‘n apie wat die luiperd se stert trek. Hy lyk so snaaks vir die luiperd dat sy nie haar lag kan hou nie. En sy word weer die vriendelike dogtertjie tot almal se verligting. Hoewel die twee kinders skelm vir mekaar knipoog- dalk is hulle nognie klaar met kattekwaad en aapstreke nie!